प्रमद बर’ दैदेननाय इउपिपिएल हानजाया बाक्सा जिल्लानि मुसलपुर गेवलां फोथारनिफ्राय जागायनानै बरमा आरो चापागुरि बिधान सभाआव गोग्लैनाय ओन्सोलनि बरमा, आकरा, बागानपारा, निकासि, जालाह, आथियाबारि लामाजों इउपिपिएल लंलिभ,बिजेपि जिन्दाबाद, जिएसपि जिन्दाबाद, प्रमद बर’ लंलिभ बायदि बायदि स्लगान होनानै रेलि खालामनायनि गोजेरजों गोमसार होयो आरो सिमलाआव फोजोफैयो । बे बाइक रेलि खालामनाय हाबाफारिखौ बिटिसिनि मावफुं सोद्रोमा राकेश ब्रम्ह आरो घनश्याम दास बिथांमोनहा बेखेवनानै होयो । बेजों लोगोसेनो राकेश ब्रह्म बिथांआ बुंथियोदि फैबाय थानाय बिधान सभा बिसायख’थिआव देरहानायनि थाखाय रंजानाय फोरबो फालिनो थियारिसै बे बारनि बिसायख’थिखौ मोनसे फोरबो हिसाबै खुंफुंनाय जागोन जेराव गासै रायजो राजाफोरा रंजागोन बरमा आरो चापागुरि बियाबयाव इउपिपिएल बिजेपि आरो जिएसपि दोलोनिफ्राय जाय बिजाथि मोनो बेखौनो देरहाहोगोन बेवहाय दोलोनि जेबो फारागथि थानाय नंया होनना राकेश ब्रह्मा बिथांआ बुंथियो । बेजों लोगोसेनो मावफुं सोद्रोमा घनश्याम दास बिथांआबो बुंथियोदि फैबाय थानाय बिधान सभा बिसायख’थिआव बरमा आरो चापागुरि बियाबनिफ्राय देरहागोना 100% रोखा जेराव गासै रायजो राजाफोरा रंजानायजों दोलो-नोगोरै ओंखारबोदों होनना बुंथियो ।